# Repetisjonsoppgaver

## Formering

1. Gå igjennom de ulike formeringssyklusene til de plantegruppene vi har sett på alger (protister) moser, bregner og frøplanter. Fokuser på likheter og uliketer mellom de fire gruppene og hvordan de gjør seg mer og mer uavhengige av vann i formering.
2. se evt e-forelesning om planters formering: <https://ndla.no/nb/node/90649?fag=52234>
3. Alt liv trenger jo vann, men landplantene – og da spesielt frøplantene – har gjort seg mindre avhengige av vann. Hvordan?
4. Gametofytten og sporofytten hos havsalat ser like ut. Hva er forskjellen på de to fasene?
5. Hvilke fordeler har planter som lever i vann? Hvilke ulemper har de ved å leve i vann?
6. Kapseltennene i sporehuset hos mange bladmoser er hygroskopiske, det vil si at de reagerer på vann. De åpner seg når det er tørt vær og lukker seg i vått vær. Hva kan dette være en tilpasning til?
7. Karsporeplanter kalles "Seedless vascular plants" på engelsk. Hvorfor er det engelske begrepet mer presist enn det norske?
8. interaktivitetsoppgave: <https://ndla.no/nb/node/85954?fag=52234>
9. Frøet/-ene hos de dekkfrøede blomsterplantene er omsluttet av vev. Dette vevet og frøene blir til sammen en frukt når frøemnet/-ene modnes. Hvilken funksjon har dette vevet og frukten?
10. Finn og forklar ulike samspill mellom planter og dyr for pollinering og frøspredning

## Transport

1. se på oppbygning (anatomi) av rot og stengel. Hva er forskjellen mellom en og tofrøbladerte planter?
2. Hvordan foregår opptaket av vann i roten?
3. Hva er hensikten med at celler i roten har caspayerske bånd?
4. Forklar transpirasjons og kohesjonsteorien. Se evt e-forelsening: <https://ndla.no/nb/node/82508?fag=52234>
5. Vanntransporten går i én retning. Hvorfor må transporten av fotosynteseprodukter og andre organiske forbindelser kunne gå i flere retninger?
6. På hvilken måte er vann også viktig for transport av organiske stoffer i silvevet?
7. Hvilken del av silvevstransporten er aktiv (krever energi), og hvilken er passiv (krever ikke energi)?

Generellt: finn begreper i de to kapitlene og forklar dem.